**5.pielikums. Apstrādes rūpniecības raksturojums**

**1. Latvijas apstrādes rūpniecības attīstības tendences**

Krīzes ietekmē, ievērojami sarūkot gan iekšējam, gan ārējam pieprasījumam, apstrādes rūpniecības produkcijas apjomi ievērojami saruka un vidēji 2009. gadā tie bija par ¼ daļu mazāki nekā pirms krīzes – 2007. gadā. Latvijas rūpniecības konkurētspēja lielā mērā balstās uz relatīvi lētu darbaspēku un zemām vispārējām izmaksām. 2006. un 2007. gadā darbaspēka izmaksu un cenu pieauguma dēļ šīs priekšrocības lielā mērā tika zaudētas. Turpretim krīzes laikā kopējais algu līmenis un cenas iekšējā tirgū samazinājās, kas uzlaboja Latvijas ražotāju konkurētspēju.

Krīzes laikā, samazinoties kopējam algu līmenim un cenām iekšējā tirgū, uzlabojās Latvijas ražotāju konkurētspēja, kas bija pamats eksporta pieaugumam un līdz ar to arī apstrādes rūpniecības attīstībai.

1.attēls

## Nozares īpatsvars, ražošanas apjomu izmaiņas un eksporta īpatsvars realizācijā[[1]](#footnote-1)

Kopš 2009. gada otrās puses ražošanas apjomi apstrādes rūpniecībā pieaug. Atjaunojoties ekonomikas izaugsmei, apstrādes rūpniecības pieauguma tempi bija krietni straujāki nekā kopējā tautsaimniecības izaugsme. Apstrādes rūpniecība pašlaik ir galvenais tautsaimniecības izaugsmes virzītājs.

Gan 2011.gadā, gan 2012. gadā apstrādes rūpniecībā saglabājās stabila izaugsme. Neraugoties uz saspringto ekonomisko situāciju un pat vērojamo recesiju vairākās ES valstīs, Latvijas apstrādes rūpniecība bija noturīga pret ārējās vides satricinājumiem. 2012.gadā apstrādes rūpniecībā saražotās produkcijas apjomi bija par 6,3% lielāki nekā pirms krīzes 2007.gadā.

2.attēls

**Ražošanas apjomu un darba vietu skaita izmaiņas apstrādes rūpniecības apakšnozarēs** 2005.gads = 100

|  |  |  |
| --- | --- | --- |
| Pārtikas rūpniecība | Vieglā rūpniecība | Kokapstrāde |
|  |  |  |
| Papīra ražošana un poligrāfija | Ķīmiskā rūpniecība | Nemetālisko minerālu ražošana |
|  |  |  |
| Metālapstrāde | Elektrisko ierīču ražošana | Mašīnu un iekārtu ražošana |
|  |  |  |
| Transportlīdzekļu ražošana |  |  |
|  |  |  |

Nozīmīgākais devums kopējā apstrādes rūpniecības izaugsmē pēdējos gados ir kokapstrādes un metālapstrādes nozarēm. Ražošanas apjomi ievērojami ir pieauguši datoru, elektronisko un optisko iekārtu, transportlīdzekļu ražošanā, mašīnu un iekārtu ražošanā (skat. 2.atttēlu). Jāatzīmē, ka šajās nozarēs vairāk nekā 70% no visas saražotās produkcijas tiek eksportēta (skat. 1.attēlu), kā arī pēdējos gados strauji augusi produktivitāte (skat. 4.attēlu).

Būtiskais ražošanas apjomu pieaugums apstrādes rūpniecībā veicina arī pieprasījuma pieaugumu pēc darbaspēka. 2012. gadā apstrādes rūpniecībā bija par 5,2% vairāk nodarbināto nekā gadu iepriekš. Apstrādes rūpniecībai ir nozīmīgākais pienesums jaunu darbavietu radīšanā tautsaimniecībā kopumā – nozare ir nodrošinājusi piektdaļu no visām jaunajām darba vietām.

## 3.attēls

**Ražošanas apjomu un darba vietu skaita izmaiņas apstrādes rūpniecības apakšnozarēs** 2012.gads pret 2009.gadu

## 2012.gadā gandrīz visās apstrādes rūpniecības apakšnozarēs (izņemot pārtikas rūpniecību) ražošanas apjomi, salīdzinot ar krīzes zemāko ražošanas līmeni 2009.gadā, ir ievērojami auguši. Pieaugums galvenokārt ir saistīts ar produktivitātes pieaugumu un mazākā mērā ar nodarbināto skaita palielināšanos. Pārtikas rūpniecības vājāka izaugsme ir saistīta ar lielu iekšējā tirgus daļu kopējā nozares realizācijā, tādēļ, saglabājoties vājam pieprasījumam iekšējā tirgū, arī nozares attīstība pēc krīzes gados bija lēnāka nekā citās nozarēs, kurās lielāka daļa no saražotās produkcijas tiek realizēta ārējos tirgos.

## 4.attēls

## Produktivitātes izmaiņas

Nodarbināto skaita pieaugums apstrādes rūpniecībā ir ievērojami lēnāks nekā ražošanas apjomu kāpums – lielāks devums izaugsmē ir produktivitātes pieaugumam.

5.attēls

## Nodarbināto skaits un tā izmaiņas

Pēc nodarbināto skaita lielākās apstrādes rūpniecības nozares ir pārtikas rūpniecība un kokapstrāde, kurās ir nodarbināti vairāk nekā 40% no visiem apstrādes rūpniecībā strādājošajiem. Salīdzinājumā ar 2009.gadu apjomīgākais nodarbināto skaita pieaugums bija metālapstrādē, kokapstrādē, kā arī mašīnu, iekārtu un transportlīdzekļu ražošanā (skat. 5.attēlu). Jāatzīmē, ka pārtikas rūpniecībā nodarbināto skaits 2012.gadā bija mazāks nekā 2009.gadā.

6.attēls

## Produktivitātes un nodarbināto skaita dinamika

Vērtējot nozaru izaugsmes faktorus pēc 2009.gada, redzams, ka nozaru ražošanas apjomu pieaugumu noteica gan intensīva rakstura faktori (produktivitātes palielinājums), gan arī ekstensīvie faktori (nodarbināto skaita pieaugums). Kā redzams 6.attēlā, tad visās nozarēs lielāka loma bija tieši intensīvajiem faktoriem, kas lielā mērā ir saistīts ar ražošanas procesa racionalizēšanu krīzes laikā.

Kopš 2009.gada produktivitātes pieaugums ir bijis straujāks nekā darbaspēka izmaksu kāpums, kas nozīmē, ka Latvijas ražotāju konkurētspēja ārējos tirgos uzlabojas.

7.attēls

## Produkcijas vienības darbaspēka izmaksas apstrādes rūpniecībā

## Nominālais ULC, 2005.gads = 100

8.attēls

**Produktivitāte un darbaspēka izmaksas Latvijas apstrādes rūpniecības apakšnozarēs,** 2005. - 2010.gads

|  |  |
| --- | --- |
| Pārtikas rūpniecība | Vieglā rūpniecība |
|  |  |
| Kokapstrāde | Papīra ražošana un poligrāfija |
|  |  |
| Ķīmiskā rūpniecība | Nemetālisko minerālu ražošana |
|  |  |
| Metālapstrāde | Elektrisko ierīču ražošana |
|  |  |
| Mašīnu un iekārtu ražošana | Transportlīdzekļu ražošana |
|  |  |

**2. Latvijas, Baltijas jūras reģiona un jauno ES dalībvalstu apstrādes rūpniecības nozaru salīdzinājums**

Aplūkojot kopumā apstrādes rūpniecību, redzams, ka jaunajās ES dalībvalstīs produktivitāte un darbaspēka izmaksas ir ievērojami zemākas nekā tādās Baltijas jūras reģiona valstīs kā Vācija, Somija, Zviedrija un Dānija (skat. 9. un 10. attēlu).

9.attēls

## Apstrādes rūpniecības pievienotā vērtība, darbaspēka izmaksas un produktivitāte[[2]](#footnote-2)

10.attēls

**Produktivitāte un darbaspēka izmaksas apstrādes rūpniecības apakšnozarēs,** 2010.gads

|  |  |
| --- | --- |
| Pārtikas rūpniecība | Vieglā rūpniecība |
|  |  |
| Kokapstrāde | Papīra ražošana un poligrāfija |
|  |  |
| Ķīmiskā rūpniecība | Nemetālisko minerālu ražošana |
|  |  |
| Metālapstrāde | Elektrisko ierīču ražošana |
|  |  |
| Mašīnu un iekārtu ražošana | Transportlīdzekļu ražošana |
|  |  |

Lai arī produktivitāte un darbaspēka izmaksas Latvijā ir ievērojami zemākas nekā Vācijā, Somijā, Zviedrijā, Dānijā un atsevišķās nozarēs arī zemākas nekā pārējās jaunajās dalībvalstīs, tomēr apstrādes rūpniecības rentabilitātes rādītāji neatpaliek no citām valstīm. Tas nozīmē, ka Latvijas apstrādes rūpniecības konkurētspējas priekšrocības pašreiz ir lētais darbaspēks. Gan lētais darbaspēks, gan vienlaikus augstā rentabilitāte nerada stimulus uzņēmējdarbības modeļa maiņai un citu salīdzinošo priekšrocību radīšanai.

Ņemot vērā, ka brīva darbaspēka kustības apstākļos ilgstoši uzturēt zemas darbaspēka izmaksas nebūs iespējams, Latvijā un arī pārējās jaunajās ES dalībvalstīs apstrādes rūpniecības paplašināšanās iespējas ir saistītas vienīgi ar produktivitātes pieaugumu.

Lai arī pašlaik rentabilitāte kopumā apstrādes rūpniecībā Latvijā salīdzinājumā ar citām valstīm ir augsta, tomēr apstrādes rūpniecības struktūrā izteikti dominē zemo tehnoloģiju nozares (skat. 11.attēlu). Atšķirība ir sevišķi izteikta, salīdzinot Latviju ar pārējām Baltijas jūras reģiona valstīm.

11.attēls

**Apstrādes rūpniecības struktūra**

|  |  |  |  |  |
| --- | --- | --- | --- | --- |
| **Pēc tehnoloģiskā līmeņa** | | | | |
| Jaunās ES dalībvalstis | | Baltijas jūras reģiona valstis | |  |
|  | |  | |  |
| **Pa apakšnozarēm** | | | | |
| Jaunās ES dalībvalstis | Baltijas jūras reģiona valstis | |  | | |
|  |  | |  | | |

Lielais zemo tehnoloģiju nozaru īpatsvars Latvijā ir saistīts ar tādām tradicionālām nozarēm kā pārtikas ražošana un kokapstrāde, kas kopā veido gandrīz pusi no visas pievienotās vērtības apstrādes rūpniecībā. Gan pārtikas rūpniecības, gan kokapstrādes nozares lielais īpatsvars galvenokārt ir saistīts ar pieejamajiem resursiem, ko nodrošina lauksaimniecības un mežsaimniecības nozares.

Lai noteiktu Latvijas apstrādes rūpniecības apakšnozaru relatīvo specializāciju, tiek izmantots valsts nozaru specializācijas indekss:

, kur

PV i,j – i valsts pievienotā vērtība j nozarē;

PV reg,j – aplūkojamā reģiona j nozares pievienotā vērtība.

Savukārt, lai noteiktu katras reģiona valsts kopējo apstrādes rūpniecības specializācijas pakāpi, tiek izmantota sekojoša formula:

Jo augstāks ir specializācijas pakāpes indekss, jo mazāka ir diversifikācija apstrādes rūpniecībā, t.i., apstrādes rūpniecībā izteikti dominē viena vai vairākas apakšnozares.

Lielās valstīs rūpniecības specializācijas pakāpe kā likums ir maza (piemēram Polijā un Vācijā), jo liela ekonomika spēj vienlaicīgi attīstīt dažādus segmentus. Savukārt Latvijai apstrādes rūpniecības specializācijas pakāpes indekss ir augsts (4,6 starp jaunajām ES dalībvalstīm un 9,9 starp Baltijas jūras reģiona valstīm), pat salīdzinot ar kaimiņvalstīm Lietuvu un Igauniju, kur rūpniecības diversifikācija ir krietni lielāka (skatīt 1. un 2.tabulu).

Latvijas apstrādes rūpniecība ir izteikti specializējusies kokapstrādes nozarē. Latvijā kokapstrādes nozares daļa kopējā apstrādes rūpniecības pievienotajā vērtībā ir 10,5 reizes lielāka nekā vidēji Baltijas jūras reģiona valstīs un gandrīz 5 reizes lielāka nekā vidēji jaunajās ES dalībvalstīs. Šāda atšķirība aplūkoto reģionu griezumā ir saistīta ar to, ka jaunajās ES dalībvalstīs dominē zemo tehnoloģiju nozares pie kurām tiek pieskaitīta arī kokapstrāde. Šī paša iemesla dēļ arī tādās zemo tehnoloģiju nozarēs kā pārtikas ražošana un vieglā rūpniecība Latvijai specializācijas pakāpe ir salīdzinoši liela.

1.tabula

**Apstrādes rūpniecības specializācijas koeficienti jaunajās ES dalībvalstīs**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Bulgārija** | **Čehija** | **Igaunija** | **Latvija** | **Lietuva** | **Ungārija** | **Polija** | **Rumānija** | **Slovēnija** | **Slovākija** |
| Pārtikas rūpniecība | 1,3 | 0,6 | 0,8 | **1,5** | 1,4 | 0,7 | 1,2 | 1,5 | 0,5 | 0,5 |
| Vieglā rūpniecība | 2,9 | 0,5 | 1,3 | **1,2** | 1,6 | 0,5 | 0,8 | 2,0 | 0,8 | 1,0 |
| Kokapstrāde | 0,5 | 0,7 | 3,5 | **5,4** | 1,7 | 0,3 | 1,0 | 1,1 | 0,8 | 1,3 |
| Papīra ražošana un poligrāfija | 1,2 | 1,0 | 1,5 | **1,3** | 1,0 | 0,8 | 1,2 | 0,6 | 1,2 | 1,0 |
| Ķīmiskā rūpniecība | 0,8 | 0,9 | 0,8 | **0,6** | 1,8 | 1,5 | 1,2 | 0,3 | 1,5 | 0,8 |
| Nemetālisko minerālu ražošana | 1,4 | 1,1 | 1,0 | **1,2** | 0,7 | 0,7 | 1,3 | 0,5 | 0,9 | 0,9 |
| Metālapstrāde | 1,2 | 1,1 | 0,9 | **0,9** | 0,4 | 0,7 | 1,0 | 0,8 | 1,4 | 1,6 |
| Elektrisko un optisko iekārtu ražošana | 0,7 | 1,0 | 1,3 | **0,4** | 0,4 | 1,3 | 0,7 | 1,3 | 1,4 | 1,0 |
| Mašīnu un iekārtu ražošana | 0,9 | 1,4 | 0,5 | **0,3** | 0,4 | 1,9 | 0,8 | 0,6 | 1,0 | 1,0 |
| Transportlīdzekļu ražošana | 0,2 | 1,5 | 0,4 | **0,2** | 0,2 | 1,3 | 0,7 | 1,2 | 0,7 | 1,2 |
| Pārējās nozares | 0,8 | 1,0 | 1,3 | **1,1** | 1,5 | 0,6 | 1,1 | 1,0 | 0,8 | 1,1 |
| **Apstrādes rūpniecības specializācijas pakāpe** | **2,2** | **0,9** | **2,7** | **4,6** | **1,9** | **1,6** | **0,7** | **1,6** | **1,0** | **0,9** |

2.tabula

**Apstrādes rūpniecības specializācijas koeficienti Baltijas jūras reģiona valstīs**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Dānija** | **Vācija** | **Igaunija** | **Latvija** | **Lietuva** | **Polija** | **Somija** | **Zviedrija** |
| Pārtikas rūpniecība | 1,7 | 0,8 | 1,5 | **2,6** | 2,6 | 2,0 | 1,0 | 0,9 |
| Vieglā rūpniecība | 0,8 | 0,9 | 4,0 | **3,5** | 4,7 | 2,3 | 0,9 | 0,5 |
| Kokapstrāde | 1,1 | 0,6 | 6,8 | **10,5** | 3,3 | 1,9 | 2,2 | 2,0 |
| Papīra ražošana un poligrāfija | 0,8 | 0,8 | 1,3 | **1,1** | 0,9 | 1,1 | 2,8 | 1,8 |
| Ķīmiskā rūpniecība | 1,4 | 1,0 | 0,7 | **0,5** | 1,5 | 1,0 | 0,8 | 1,1 |
| Nemetālisko minerālu ražošana | 1,0 | 0,9 | 1,5 | **1,8** | 1,0 | 2,0 | 1,1 | 0,8 |
| Metālapstrāde | 0,8 | 1,0 | 0,9 | **0,8** | 0,4 | 1,0 | 1,0 | 1,1 |
| Elektrisko un optisko iekārtu ražošana | 0,8 | 1,0 | 1,0 | **0,3** | 0,3 | 0,6 | 1,4 | 1,0 |
| Mašīnu un iekārtu ražošana | 1,2 | 1,1 | 0,2 | **0,1** | 0,2 | 0,4 | 1,0 | 0,9 |
| Transportlīdzekļu ražošana | 0,1 | 1,2 | 0,3 | **0,2** | 0,2 | 0,6 | 0,2 | 0,8 |
| Pārējās nozares | 1,2 | 1,0 | 1,5 | **1,3** | 1,8 | 1,3 | 1,0 | 0,8 |
| **Kopējā apstrādes rūpniecības specializācijas pakāpe** | **1,2** | **0,5** | **6,6** | **10,1** | **4,9** | **2,3** | **2,4** | **1,5** |

Neraugoties uz to, ka augstāk attīstītās valstīs kopumā apstrādes rūpniecība ir diversificēta (zems rūpniecības specializācijas pakāpes indekss), tomēr relatīvi lielāka specializācija ir vidēji augsto un augsto tehnoloģiju nozarēs. Šajās valstīs arī ir augstāks produktivitātes līmenis apstrādes rūpniecībā (skat 10.attēlu).

Tas nozīmē, ka Latvijas apstrādes rūpniecības ilgtspējīgai attīstībai ir nepieciešams diversificēt apstrādes rūpniecību un panākt straujāku vidēji augsto un augsto tehnoloģiju nozaru attīstību. Kā viens no veidiem, kā to panākt, ir jaunu nišas produktu ražošanas attīstība, cieši sadarbojoties ar zinātnes sektoru un radot lētam darbaspēkam alternatīvas priekšrocības.

Ekonomikas ministrs D.Pavļuts

Vīza:

Valsts sekretārs J.Pūce

15.05.2013. 9:00

1 601

K.Soms

67013299, Kristaps.Soms@em.gov.lv

1. Diagrammā katras nozares „apļa lielums” parāda nozares īpatsvaru apstrādes rūpniecībā, Vertikālā ass – Katras nozares ražošanas apjomu izmaiņas 2012.gadā salīdzinājumā ar pirmskrīzes līmeni 2007.gadā. Horizontālā ass – Eksporta īpatsvars no nozarē saražotās produkcijas realizācijas. [↑](#footnote-ref-1)
2. Diagrammā katras valsts grafiskais izmērs parāda nozares pievienoto vērtību, Vertikālā ass – Darbaspēka izmaksas vidēji uz 1 strādājošo. Horizontālā ass – Produktivitāte (pievienotā vērtība pret strādājošo skaitu). [↑](#footnote-ref-2)